| Medaljeoversikt |
| --- |
| Konkurrerte for Norges flagg Norge |
| Alpint |
|  Olympiske leker |
| Bronse | Pyeongchang 2018 | Lagkonkurranse |
| Alpint Verdensmesterskap |
| Gull | Cortina 2021 | Lagkonkurranse |
| Alpint Junior-VM |
| Bronse | Sotsji 2016 | Lagkonkurranse |

**Kristin Anna Lysdahl** (født 29. juni 1996) er en norsk alpinist som representerer Asker Skiklubb. Hun ble norgesmester i kombinasjon i 2017 og i slalåm i 2019.

Idrettskarriere
---------------

### 2014/15

Lysdahl fikk bronse i utfor under Norgesmesterskapet i alpint 2015, og hun kom på femteplass i slalåm. I mars 2015 deltok hun i Junior-VM i alpint 2015, der hennes beste plassering ble 12.-plass i utfor. Hun kom på 27.-plass i slalåm, 28.-plass i superkombinasjonen og 31.-plass i super-G.

### 2015/16

Ved Junior-VM i alpint 2016 i Sotsji i Russland tok hun en bronsemedalje i lagkonkurransen bak Slovenia og Sverige, på lag med Thea Stjernesund, Timon Haugan og Marcus Monsen.

I Europacupen i alpint 2015/16 fikk hun én enkeltseier; delt førsteplass i utfor i Saalbach-Hinterglemm i mars 2016, og hun endte på sjetteplass i utforcupen denne sesongen.

### 2016/17

Hun representerte Norge under VM i alpint 2017 i St. Moritz, der hun ble nummer 27 i super-G. I tillegg kom hun på 17.-plass i kombinasjonen, 23.-plass i storslalåm og 24.-plass i utfor. Hun deltok i Junior-VM i alpint 2017, og kom der på sjuendeplass i slalåm og super-G, og hun kom på tiendeplass i utfor.

I Verdenscupen i alpint 2016/17 fikk hun til sammen 24 poeng, og endte på 98.-plass sammenlagt. I storslalåmcupen kom hun på 37.-plass. Hun deltok også i Europacupen i alpint 2016/17, og kom på andreplass sammenlagt, bak lagvenninne Kristina Riis-Johannessen. I europacupen vant hun storslalåmcupen, og hun kom på fjerdeplass i utforcupen og åttendeplass i super-G. Hun fikk to enkeltseire i europacupen; hun vant storslalåmrennene på Trysil i desember og i Châtel i februar.

### 2017/18

Verdenscupåpningen 2017/18 var storslalåm i Sölden i Østerrike, og Lysdahl kom på åttendeplass, hennes første topp 10-plassering i et verdenscuprenn.

Under Vinter-OL 2018 i Pyeongchang kjørte Lysdahl på det norske laget som tok bronse i lagkonkurransen. De øvrige på laget var Nina Haver-Løseth, Maren Skjøld, Sebastian Foss Solevåg, Leif Kristian Nestvold-Haugen og Jonathan Nordbotten.

### 2018/19

Verdenscupåpningen 2018/19 var igjen storslalåm i Sölden i Østerrike, og Lysdahl kom på åttendeplass, som sesongen før.

### 2020/21

Lysdahl skulle kjørt på det norske laget som tok gull i lagkonkurransen under VM i alpint 2021 i Cortina, men måtte stå over grunnet et sårt kne. Hun var allikevel oppført som reserve og mottok gullmedalje sammen med Kristina Riis-Johannessen, Sebastian Foss Solevåg, Fabian Wilkens Solheim og Thea Stjernesund. Det var andre gang en norsk kvinne ble verdensmester i alpint. Den første var Inger Bjørnbakken i 1958.

### 2021/22

Hun fikk sin første pallplass i verdenscupen individuelt da hun ble nummer tre i parallellslalåm i Lech 13. november 2021.

### 2022/23

Hun kjørte på Norges lag som tok sølv i lagkonkurransen i VM 2023 i Méribel.

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | Slalåm | 2019 |
| Gull | Superkombinasjon | 2017 |
| Sølv | Super-G | 2017 |
| Sølv | Storslalåm | 2017 |
| Bronse | Utfor | 2015, 2017 |

Referanser
----------

1. ↑  «FIS World Ski Championships - Ladies' Super G». Besøkt 20. februar 2017.
2. ↑  Dagbladet.no - *Kristin (21) ble en sensasjon i sin fjerde verdenscupstart*, besøkt 28. oktober 2017.
3. ↑  «Lysdahl ikke med i lagkonkurransen – har et sårt kne». Nettavisen. 17. februar 2021. Besøkt 17. februar 2021.
4. ↑  «FIS Alpine World Ski Championships 2021 – Mixed Team Parallel» (PDF). Det internasjonale skiforbundet. 17. februar 2021. Besøkt 17. februar 2021.
5. ↑  Egil Svendsby (red.) *Sportsboken 2019*, s. 184. Vigmostad & Bjørke. ISBN 978-82-419-1946-6.
6. 1 2 3 4  Egil Svendsby (red.) *Sportsboken 2017*, s. 183. Vigmostad & Bjørke. ISBN 978-82-419-1487-4.
7. ↑  NM 2015

Eksterne lenker
---------------

* (en) Kristin Lysdahl – Olympics.com Rediger på Wikidata

* (en) Kristin Lysdahl – Olympic.org Rediger på Wikidata

* (en) Kristin Lysdahl – Olympedia Rediger på Wikidata

* (en) Kristin Lysdahl – FIS (alpint) Rediger på Wikidata

* (en) Kristin Lysdahl – ski-db.com Rediger på Wikidata
* Kristin Lysdahl på Facebook Rediger på Wikidata

* Kristin Lysdahl på Instagram Rediger på Wikidata

| * v
* d
* r
Verdensmestre i lagkonkurranse i alpint |
| --- |
|  | 
* **2005**: Tyskland – Monika Bergmann-Schmuderer, Florian Eckert, Andreas Ertl, Martina Ertl, Hilde Gerg, Felix Neureuther
* **2007**: Østerrike – Renate Götschl, Michaela Kirchgasser, Mario Matt, Benjamin Raich, Marlies Schild, Fritz Strobl
* **2011**: Frankrike – Taïna Barioz, Thomas Fanara, Anémone Marmottan, Cyprien Richard, Tessa Worley, Gauthier de Tessières
* **2013**: Østerrike – Marcel Hirscher, Nicole Hosp, Michaela Kirchgasser, Philipp Schörghofer, Carmen Thalmann, Marcel Mathis
* **2015**: Østerrike – Eva-Maria Brem, Marcel Hirscher, Michaela Kirchgasser, Christoph Nösig, Nicole Hosp, Philipp Schörghofer
* **2017**: Frankrike – Adeline Baud-Mugnier, Mathieu Faivre, Julien Lizeroux, Nastasia Noens, Alexis Pinturault, Tessa Worley
* **2019**: Sveits – Aline Danioth, Andrea Ellenberger, Wendy Holdener, Sandro Simonet, Daniel Yule, Ramon Zenhäusern
* **2021**: Norge – Kristin Lysdahl, Kristina Riis-Johannessen, Sebastian Foss Solevåg, Fabian Wilkens Solheim, Thea Louise Stjernesund
* **2023**: USA – Nina O’Brien, Tommy Ford, Katie Hensien, Paula Moltzan, River Radamus, Luke Winters

 |  |
| *Konkurransen ble avlyst under VM i alpint 2009.* |